Quædam domna nomine Eva, pro anima sua filiique sui Petri, dedit Deo in hoc loco, de hereditate sua in villa Tolociaco, quinque vercherias; in villa etiam supradicta dedit unum magnum campum, qui terminat ex uno latere gutta currente, et per medium est via publica; dedit etiam servum nomine Lotaldum tisserium. S’ Evæ. S’ Petri viri ejus. S’ Willelmi. S’ Adraldi. S’ Girardi, fratrum. Sed post modum quidam milites, Artaldus de Granval et frater ejus Rotbertus, calumpniaverunt campum qui residet in serram, reddideruntque illis; deditque alium campum jam dicta femina domna Eva in Veura senioribus loci.